kardosdrur/scandi-wiki huggingface dataset:
Butch Taylor

Butch Taylor er en amerikansk keyboardspiller. Butch Taylor er mest kendt for sin medvirken i Dave Matthews Band, hvor han har spillet siden 1998 uden at blive fast medlem af bandet. Han turnerede med bandet hver eneste sommer som gæstemusiker indtil 2008. Dave Matthews har dog flere gange refereret til Butch Taylor som "number 6".

Butch Taylor har desuden spillet i funkbandet The Secrets, sammen med bl.a. Leroi Moore, Carter Beauford og Tim Reynolds.

Den 27. maj 2008 kom der en officiel meddelelse fra Dave Matthews Band:
A Message From DMB

05/27/2008

Keyboardist Butch Taylor has decided to leave Dave Matthews Band. We are saddened by this sudden news but he has our full support. He’s given so much to us and our audience through the years and he will be missed.

Musikere fra USA
Dave Matthews Band
Dave Matthews

Dave Matthews (født 9. januar 1967) er en amerikansk singer-songwriter. Dave Matthews synger og spiller i bandet Dave Matthews Band som han grundlagde i 1991 i byen Charlottesville i Virginia.

Dave var bartender på den lokale Bar "Miller's" hvor han blandt andet mødte Carter Beauford, Tim Reynolds og LeRoi Moore. Sammen med den unge Stefan Lessard og violinisten Boyd Tinsley startede de bandet, som hurtigt blev en succes blandt college-studerende. 

Dave er født og opvokset i Johannesburg, Sydafrika, men flyttede i en tidlig alder med sin familie til USA under apartheid. 

I 2003 udgav Dave soloalbummet Some Devil.

Eksterne henvisninger 

Musikere fra USA
Dave Matthews Band
LeRoi Moore

LeRoi Holloway Moore (7. september 1961 – 19. august 2008) var en amerikansk musiker som spillede i Dave Matthews Band. LeRoi Moore spillede alle typersaxofoner og diverse fløjter.

LeRoi Moore døde den 19. August 2008 på grund af komplikationer efter en ulykke på en ATV. Det skete i Juli måned 2008 på hans farm i Charlottesville. LeRoi Moore blev 47 år gammel – 1961-2008

Musikere fra USA
Dave Matthews Band
Stefan Lessard

Stefan Kahil Lessard (født 4. juni 1974) er en amerikansk musiker som spiller bas. Han kom med i Dave Matthews Band allerede da han var 16 år gammel, og har holdt ved lige siden. Stefan har 3 børn, 2 med sin nuværende kone.

Musikere fra USA
Dave Matthews Band
Boyd Tinsley

Boyd Tinsley (f. 1964) er en amerikansk musiker. Han spillede violin i Dave Matthews Band og var med fra starten i 1991 i Charlottesville, Virginia. Boyd har udgivet en soloplade med titlen "True Reflections" i 2003.

Musikere fra USA
Tjek fødselsår
Dave Matthews Band
Carter Beauford

Carter Anthony Beauford (født 2. november 1958 i Charlottesville, Virginia) er en amerikansk trommeslager, der har spillet i Dave Matthews Band siden 1991.

Carter voksede op i et hus fuld af musik. Alt lige fra jazz og gospel til The Beatles. Da han var tre år gammel kunne hans far ikke finde en babysitter og blev nødt til at tage ham med til en Buddy Rich-koncert.

Carter Beauford startede ud i et band, som hed Secrets. Det var et band, der spillede i og omkring Charlottesville, før han mødte Dave Matthews og de begyndte bandet.

Trommeslagere fra USA
Dave Matthews Band
Charlottesville (Virginia)

Charlottesville er en mindre by i Virginia, USA. Charlottesville er bl.a. kendt for at være hjemsted for det amerikanske Dave Matthews Band og stedet hvor landets 3. præsident, Thomas Jefferson, levede og ligger begravet. Byen har  indbyggere.

Referencer

Eksterne henvisninger 

 Charlottesville.org

Byer i Virginia
Hazel Court

Hazel Court (10. februar 1926 i Birmingham, England – 15. april 2008) var en britisk skuespillerinde med flammende rødt hår.

Court huskes især for sine roller i en række betydningsfulde engelske og amerikanske horror- og science fiction-film, deriblandt Devil Girl from Mars (1954), The Curse of Frankenstein (1957), The Man Who Could Cheat Death (1959), Doctor Blood's Coffin (1961), Premature Burial (1962), The Raven (1963), The Masque of the Red Death (1964) og The Final Conflict (1981).

Hun har været gift med den engelske skuespiller Dermot Walsh (1949-1963) og med den amerikanske skuespiller og filminstruktør Don Taylor (1964-1998).

Eksterne henvisninger 
 
 Hazel Court-nekrolog på Skræk og rædsel – En blog om horror

Skuespillere fra England
Francisco Morales Bermúdez

Francisco Morales Bermúdez Cerruti (født 4. oktober 1921, død 14. juli 2022) var en peruansk politiker, som var Perus præsident mellem 1975 og 1980.

Perus præsidenter
César Vallejo

César Vallejo (født 16. marts 1892, død 15. april 1938) er en af Perus mest kendte digtere. I løbet af sit liv publicerede han kun tre digtsamlinger, men han er alligevel kendt som en af de store litterære innovatorer fra det forrige århundrede.

Eksterne henvisninger 

Digtere
Forfattere fra Peru
Den israelske uafhængighedserklæring

Den israelske uafhængighedserklæring (engelsk: Declaration of Independence, hebraisk: הכרזת העצמאות, Hakhrazat HaAtzma'ut) fandt sted den 14. maj 1948, samme dag som mandatområdet i Palæstina ophørte. Det var den officielle udråbelse af en jødisk stat ved navn Israel. Staten blev grundlagt i dele af det, som var kendt som det britiske mandatområde i Palæstina og på land hvor, i antikken, kongerigerne Israel, Juda og Judæa en gang fandtes.

Det blev kaldt starten for "den tredje jødiske sammenslutning" af nogle observatører. "Den første jødiske sammenslutning" endte med ødelæggelsen af Salomos tempel i 586 f.Kr., den anden med ødelæggelsen af det andet tempel 70 år f.Kr., og saboteringen af Bar Kokhbas oprør mod Romerriget år 135.

I Israel bliver hændelsen fejret årlig med den nationale fridag Yom Ha'atzmaut (hebraisk:יום העצמאות, selvstændighedsdag), hvor tiden er sat efter den hebraiske kalenders tid for kundgørelsen (5, Ijár, år 5708, hebraisk år). Palæstinenserne mindes dagen som Nakba (hebraisk: يوم النكبة), Yawm al-nakba, katastrofedagen) den 15. maj hvert år.

Referencer

Eksterne henvisninger 
 Officiel tekst 
 Original optagelse 
 Originalt dokument: Presseslip kundgør USA's anerkendelse af Israel 

Uafhængighedserklæring
1948
Fredsindeks

Fredsindekset (: Global Peace Index) er et forsøg på at måle fredeligheden i et land eller region. Indekset beregnes af The Economist, et internationalt panel af fredseksperter fra fredsinstitutter og tænketanke, sammen med Centre for Peace and Conflict Studies, University of Sydney, Australien. Listen blev etableret i maj 2007, og hævdes at være det første studie som rangerer lande over hele verden i henhold til deres fredelighed. Studiet er den australske iværksætter Steve Killeleas idé og er støttet af personer som Dalai Lama, ærkebiskop Desmond Tutu, og tidligere præsident Jimmy Carter. Faktorer undersøgt af forfatterne omfatter interne faktorer som vold og kriminalitet i landet, samt landenes eksterne relationer som militærudgifter og krige.

På listen for 2014 ligger Danmark på andenpladsen.

Rangeringen på Global Peace Index for 2007 
Jo fredeligere nationen er, jo højere ligger den på ranglisten.

Referencer

Eksterne links 
 Vision of Humanity – Official Global Peace Index Site 

Indeks
Jens Holm

Jens Lauritzen Holm (født 4. februar 1853 i Gram, død 29. april 1939 i Kolding) var en dansk kreatureksportør og godgører.

Han startede som gårdskarl og endte som velhavende kreaturhandler og boede det meste af sit liv i Kolding.Han samlede alle Jyllands kreaturhandlere i et marked; Kolding Eksport marked. Dette skete ved at kreaturerne kom med jernbanevogne til Kolding Banegård, blev præsenteret og solgt på Kolding Eksportmarked og derefter sejlet i store kreaturbåde fra Kolding Havn. Kreaturhandelen gjorde Kolding Havn til en af de største provinshavne i Danmark.Fra Kolding Havn udskibedes så de solgte kreaturer til hele Østersø-området.Denne handel og eksport gavnede hele Kolding. De sidste 20 år af hans liv brugte han til forskellige godtgørende formål og var bl.a medvirkende til opførelsen af Bibilioteksbygningen.Ved sin 80-års fødselsdag fik han en vej på havnen opkaldt efter sig, nemlig Jens Holms Vej.

Kolding Byråd vedtog den 6. juni 1939 at opsætte et mindesmærke på Jens Holms grav;
"som udtryk for byens anerkendelse af afdødes virke og for hans betydelige gaver til offentlige formål".

Stenhugger Alfred Forsberg lavede mindesmærket og indhuggede følgende ord;http://www.kolding.dk/data/0022082.asp?sid=20140&uid=22125  Kolding Kommunes hjemmeside. Hentet 22-09-2009.Se mindesmærket her. 

Jens Holm

1853-1939

Skaber af Kolding Eksportmarked.

Flid, Sparsommelighed og Retssind prægede hans Færd.

Kolding Kommune satte dette Minde

Kilder og referencer 

Erhvervsfolk fra Danmark
Personer fra Kolding
Danskere i 1800-tallet
Danskere i 1900-tallet
Filantroper fra Danmark
Mange Schmidt

Bo Magnus Schmidt kendt som Mange Schmidt (født 17. november 1973) er en svensk rapper. Han er født og opvokset i Stockholm.

Diskografi

Albums 

 Greatest Hits (september 2003)
 Samtidigt, i Stockholm (september 2006)
 Känslan Kommer Tillbaks (september 2007)

Singles 

 Glassigt (2006)
 Vem é han? (2006) [Sammen med Adiam]
 Giftig (2007) [Sammen med Petter]
 Jag talar ut
 Gömma mig (Sammen med Ken Ring)
 "Systembolaget" (feat. Mange Schmidt) sammen med bandet Johnny Deluxe (2017)

Musikere fra Sverige
Personer fra Stockholm
Hrvoje Ćustić

Hrvoje Ćustić (21. oktober 1983 – 3. april 2008) var en kroatisk fodboldspiller, som omkom fem dage efter at han slog hovedet mod en betonvæg under en kamp. Skaden skete i en kamp 29. marts 2008. Custic spillede for sit hold NK Zadar i en kamp mod HNK Cibalia i den kroatiske førstedivision. 

Fodboldspillere fra Kroatien
Personer fra Zadar
Player (magasin)

Player er et månedsmagasin om international fodbold, udgivet af Aller. Magasinet udkom første gang den 16. april 2008.

Tidsskrifter fra Danmark
Tidsskrifter om sport
Aller Media
Kickflipper (album)

Kickflipper er et album udgivet af Razz. Det blev udgivet umiddelbart lige efter Razz' sejr i MGP 2002. 
Den indeholder blandt andet titelnummeret "Kickflipper", som Razz havde vundet MGP med.

Spor 
 "Kickflipper" – 2:57
 "Sommerlir" – 3:51
 "Hey Ho" – 3:10
 "Festen" – 3:53
 "Skoletid" – 2:55
 "3002" – 3:55
 "Ferie Cruise" – 3:34
 "PC" – 3:00
 "Beatboy" – 3:13
 "Tro flytter bjerge" – 3:43
 "Kickflipper" (engelsk) – 2:57
 "Kickflipper" (Remix) – 4:08

Eksterne henvisninger 
 Kickflipper på Discogs

Debutalbum fra 2002
Debutalbum fra Danmark
Album fra 2002
Rapalbum fra Danmark
SodaStream

SodaStream International Ltd. eller SodaStream () er en virksomhed og en sodavandsmaskine til carbonering af drikke.
Selskabet SodaStream var tidligere ejet af engelske Cadbury Schweppes, men siden 1998 har det været israelsk ejet. Hovedsædet ligger også i Israel.

Historie 
Systemet var meget udbredt i Danmark fra slutningen af 1970'erne. Datidens maskiner var udstyret med små kulsyrepatroner.

Produkt 
De maskiner som er på markedet i dag er udstyret med kuldioxidbeholdere, der indeholdende 425 g kuldioxid, som er nok til ca. 50 liter færdig kulsyredrik.

Om SodaStream 
SodaStream er verdens største producent og distributør af danskvandsmaskiner til hjemmebrug med over 60.000 forhandlere i 45 lande verden over.

Køkkenmaskiner
Sodavand
Læskedrikvirksomheder
Virksomheder fra Israel
Maskinproducenter
Carrauntoohil

Carrauntoohil (udtalt / ˌkærənˈtuːl/; irsk: Corrán Tuathail) også stavet Carrantuohill er med sine 1.038 meter Irlands højeste bjerg. Det er beliggende i County Kerry i det sydvestlige Irland og hører til bjergkæden Macgillycuddy's Reeks. Der ligger to andre bjerge i området, som er over 1.000 meter høje. (Beenkeragh, 1.010 meter højt og Caher, 1.001 meter højt).

Bjerget bliver overvejende besteget fra den nordlige side langs med Hag's Glen og over den stejle vandførende Devil's Ladder. Særlig i Devil's Ladder anbefales der at benytte gode bjergstøvler og varm påklædning. På bjergets top er der et 5 meter højt metalkors.

Vejrforholdene på Carrauntoohil er meget varierende og der har været flere dødsfald på bjerget på grund af mange turisters utilstrækelige påklædning og manglende udstyr. I de sidste år er opstigningsruten på grund af løse sten og jordskred blevet mere risikabel. Ved regn og når der er overskyet kan opstigningen være farlig, da der i Devil's Ladder så kan være stærkt vandførende og være ekstrem glat. Der er på toppen i gennennemsnit 10 grader celsius lavere end i lavlandet. Der tilrådes at bestige bjerget ledaget af erfarne bjergbestigere. Normalt må man regne med at op og nedstigningen varer 8 timer.

Irlands geografi
Bjerge i Europa
Amanda og Caitlin Fein

Amanda Brooke og Caitlin Ashley Fein (født 4. september 1992) er amerikanske tvillinge-skuespillere.

Deres første optræden var i familiefilmen, Matilda (1996), hvor de deltes om rollen, som den små-magiske pige, Matilda. Siden da har de været med i meget få film, inklusiv Deep Impact, Baby Geniuses og Follow the Stars Home. De har lagt stemme til mange film, inklusiv Santa Claus 3.

Børneskuespillere fra USA
Filmskuespillere fra USA
Tvillinger fra USA
DACOPA

Danish Consensus Platform for Alternatives to Animal Experiments var et udvalg nedsat af justitsministeriet i 2005, efter mange års forarbejde af nu afdøde professor Ove Svendsen.

Det var en national platform under det europæiske netværk ECOPA (European Consensus Platform for Alternatives to Animal Experimentation). Ideen i ECOPA-systemet er at lade repræsentanter for dyreværnsorganisationer, offentlig forskning, privat forskning og myndigheder mødes for at opnå enighed om emner indenfor dyreforsøg. Især med henblik på at fremme de 3 R'er indenfor dyreforsøg (Refinement, Reduction, Replacement).

DACOPA havde følgende sammensætning :
2 medlemmer indstillet af dyreværnsorganisationerne DOSO og Dyrenes Beskyttelse
2 medlemmer fra industrien udpeget af hhv. Lægemiddelindustriforeningen og af Dansk Industri
2 medlemmer fra offentlig forskning udpeget af forskningsrådene
2 medlemmer fra myndighederne udpeget af lægemiddelstyrelsen og miljøstyrelsen.

Formanden blev udpeget af justitsministeren.

DACOPA er ikke længere aktivt. Arbejdet på at fremme de 3R'er overgik i 2013 til Danmarks 3R-Center.

Kildehenvisninger

Eksterne henvisninger 
ECOPA's hjemmeside
Lægemiddelindustriforeningens hjemmeside 
Danmarks 3R-Center  (forsøgsdyr)
De 3R'er (Replacement, Reduction og Refinement) 

Lægefaglige institutter, råd og foreninger
Dyreforsøg
Psykologisk Institut (Aarhus Universitet)

Psykologi på Aarhus Universitet hører under Business and Social Sciences. Psykologisk Institut er beliggende i Nobelparken på Jens Chr. Skous Vej 4 i bygningerne 1481, 1482 og 1483. Den nuværende institutleder er Hans Jeppe Jeppesen.
Psykologisk Institut blev oprettet i 1968, og har til formål at drive forskning og uddanne studerende inden for det psykologiske fagområde. Tager man en kandidatgrad i psykologi på Aarhus Universitet bliver man cand.psych.
Hovedfagene, og forskningsområderne, på instituttet er: Social- og personlighedspsykologi, kognitions- og indlæringspsykologi, udviklingspsykologi, klinisk psykologi, arbejds- og organisationspsykologi og pædagogisk psykologi.

Studiets opbygning 
Bachelorstudiets opbygning:

 semester: Social- og Personlighedspsykologi (20 ECTS), Psykologiens filosofi og videnskabsteori (5 ECTS), Studieintroduktion (5 ECTS)
 semester: Kognitions- og indlæringspsykologi (20 ECTS), Fysiologisk psykologi (5 ECTS), Biologisk psykologi (5 ECTS)
 semester: Udviklingspsykologi (20 ECTS), Klinisk psykologi børn og unge (5 ECTS), Klinisk psykologi voksne (5 ECTS)
 semester: Forskningsmetode A (10 ECTS), Statistik (10 ECTS), Arbejds- og organisationspsykologi (10 ECTS)
 semester: Forskningsmetode B (10 ECTS), Pædagogisk psykologi (10 ECTS), Fordybelsesaktivitet (10 ECTS)
 semster: Bachelorafhandling (20 ECTS), Opgaveseminar (5 ECTS), Psykologiformidling (5 ECTS)

Studerende 
På psykologisk institut hedder studenterorganisationen FAPIA. Akronymet dækker over Foreningen Af Psykologistuderende I Aarhus. FAPIAs arbejdsområder er f.eks. at drive kontoret, hvor der sælges kontorartikler og kompendier og at tilbyde massage til de studerende.
Under FAPIA findes en gruppe udvalg der varetager forskellige områder:
 Fuld Fontex (festudvalget) Primære opgave: at arrangere årets to store fester.
 Kein Cortex (barudvalget) Primære opgave: at drive fredagsbaren Café Kein Cortex samt arrangere to af de fire store fester. Kein Cortex er dog en selvstændig organisation som fungerer uafhængigt af Fapia.
 Psyklen (institutbladet) Primære opgave: at drive et institutblad der er både underholdende og informativt
 Kursusgruppen Primære opgave: at arrangere kurser for de psykologistuderende

Yderligere er der nogle grupper der er tilknyttet FAPIA. Der er: Psykologisk sommerlejr, julerevyen, koret og FapiaFonden

Kommende studerende 
Hvert år arrangeres der en rusuge for de kommende studerende. På disse dage gives en indføring i livet som psykologistuderende, bl.a. begivenheden Psykologisk Have som er en blanding af spil og lege der foregår i universitetsparken. Eksempler på lege er f.eks. Freuds æg, H2O hockey, Proprioceptiv akrobatik og Watsons vandløb.

Efterfølgende arrangeres også en hyttetur.

Navne 
 Hans Jeppe Jeppesen professor, institutleder
 Jan Tønnesvang lektor, viceinstitutleder
 Preben Bertelsen professor, studieleder

Kilder 
 Psykologisk Instituts hjemmeside
 Studenterorganisationen FAPIAs hjemmeside

Institutter ved Aarhus Universitet
Preben Bertelsen

Preben Bertelsen er professor i samfunds- og personlighedspsykologi ved Psykologisk institut på Aarhus Universitet.
Han har udgivet en lang række publikationer, blandt andet bogen "Tilværelsespsykologi. Et godt nok greb om tilværelsen" (2013, Frydenlund), denne bog giver en god indføring i tilværelsespsykologien  som er den psykologiske teori og praktiske metode, han har udviklet gennem sit forskningsarbejde. 

Preben Bertelsens primære forskningsområde er de grundlæggende almenmenneskelige tilværelseskompetencer, hvormed mennesker bliver aktører i egen og fælles tilværelse. Særligt er han optaget af at forstå, hvordan udsatte unge - uanset diagnoser eller livshistorisk og kulturel baggrund - kan få et godt nok greb om tilværelsen. Endvidere at forstå politiske og religiøse bestræbelser, herunder også legale radikaliserede  bestræbelser på at få greb om tilværelsen, samt at identificere risikofaktorer der kan føre til illegal voldelig politisk og religiøs radikalisering.  

Aktuelt arbejder Preben Bertelsen i en række praksisprojekter på at implementere Tilværelsespsykologiens udviklings- og dannelsesredskaber på tre områder: 
Tilværelsen som faglig dannelseselement i folkeskolen og gymnasiet.
 Tilværelsespsykologien som udviklings- og samtalemetode i socialpsykiatrien. 
Tilværelsespsykologien som teori og metode i forbindelse med mentorindsatser over for radikaliseringstruede (samarbejde med Østjyllands Politi og SIRI).

Kilder 
 Preben Bertelsens side på universitetet
Tilværelsespsykologi
 Bertelsen, Preben: "Tilværelsespsykologi. Et godt nok greb om tilværelsen" (2013). København: Frydenlund Grafisk

Noter 

Tjek fødselsår
Psykologer fra Danmark
Brianna og Brittany McConnell

Megan Brianna og Morgan Brittany McConnell (de bruger deres mellemnavne) (født 20. august 1993) er amerikanske børne-tvillinge-skuespillere.

De spillede Belle Black i Horton-sagaen fra 1995 til 1998. De har også spillet "Lexi" i Baby Geniuses, og da de var helt små spillede de Arnold Schwarzeneggers baby i komediefilmen Junior.

Eksterne henvisninger 
 
 

Børneskuespillere fra USA
Tvillinger fra USA
Cambrian Coast Line

Cambrian Coast Line er en jernbanelinje i i Nord-Wales i grevskabet Gwynedd; det meste af strækningen går i udkanten af nationalparken Snowdonia og flere af stationerne er gode udgangspunkter for besøg i Snowdonia, f.eks. Tywyn og Porthmadog.

Cambrian Coast Line er fortsættelsen mod nord af Cambrian Line der går gennem grevskabet Powys fra Shrewsbury til Aberystwyth over Welshpool, Newtown og Machynlleth. Cambrian Coast Line går fra Machynlleth over Tywyn, Barmouth og Porthmadog til Pwllheli.

Banen blev bygget mellem 1855 og 1869. Den er berømt for at være meget naturskøn.

Rute og stationer 
De mindste stationer er ikke medtaget.
 Machynlleth: Lille by i midt-Wales. Trafikknudepunkt og udgangspunkt for ture i det sydlige Snowdonia.
 Tywyn: Lille badeby. Smalsporsbanen Talyllyn Railway udgår herfra til Abergynolwyn. Udgangspunkt for ture i Cadair Idris.
 Fairbourne: Lille badeby. Smalsporsbanen Fairbourne Railway udgår herfra.
 Barmouth: Badeby ved udløbet af floden Mawddach.
 Llanbedr
 Pensarn
 Harlech: Lille badeby. Her ligger det berømte Harlech Castle.
 Penrhyndeudraeth: Lille landsby hvor der også er en station for Smalsporsbanen Ffestiniog Railway.
 Minffordd: Skift til smalsporsbanen Ffestiniog Railway.
 Porthmadog: Turistby og godt udgangspunkt for ture i Snowdonia. Endestation for smalsporsbanen Ffestiniog Railway.
 Criccieth: Lille badeby. Her ligger ruinen af Criccieth Castle.
 Penychain
 Abererch
 Pwllheli: Badeby og endestation.

Transport i Wales
Jernbanestrækninger i Storbritannien
Carsten Pedersen

Carsten Pedersen (født 31. marts 1966) er en tidligere dansk professionel fodboldspiller.

Karriere 

I ungdomsårene i Fredericia KFUM var Cartsen Pedersen et stort talenet og fik på den baggrund 6 kampe for Danmarks U-19 landshold.

Fra 1986-1992 spillede Carsten Pedersen for Vejle Boldklub, hvor han opnåede 237 kampe og scorede 12 mål. I 1987 blev han udtaget til Danmarks fodboldlandshold, hvor han dog kun opnåede en kamp. Den blev til gengæld vundet med 8-0 over Rumænien.

Carsten Pedersen har i sin karriere spillet for flg. klubber: Fredericia KFUM – Kolding IF – Vejle Boldklub – FC Fredericia

Kilder 
 Spillerprofil på Vejle Boldklubs hjemmeside 
 Spillerprofil på Peders fodboldstatistik 
 

Fodboldspillere fra Danmark
Skovpadderok

 
Skovpadderok (Equisetum sylvaticum), ofte skrevet skov-padderok, er en 20-60 cm høj sporeplante, der vokser på fugtig bund i skove og krat. Arten kan kendes på grønne sommerskuds regelmæssigt frogrenede sidegrene.

Hele planten indeholder kiselsyre i form af små, skarpe krystaller, der udskilles på ydersiden af cellerne.

Beskrivelse 
Skovpadderok er en flerårig plante med en opret vækst. Planten danner to slags oprette eller opstigende skud: Forårsskud, som er brunlige til rosa, fordi de mangler klorofyl, og som danner sporer. På disse op til 60 cm høje skud sidder de endestillede, kogleagtige sporehuse. Disse skud grønnes efterhånden.

Sommerskuddene er derimod grønne og har fotosyntese i både skud og blade. Alle skud er furede, leddelte og hule (undtagen ved leddene). Fra hovedskuddets led dannes der kransstillede sideskud, der er bygget ganske som hovedskuddet. Bladene er bittesmå og skælformede, og de sidder i kranse ved leddene enten på hovedskuddet eller på sideskuddene.

Rodnettet består af et dybtliggende og vidt forgrenet netværk af jordstængler og nogle spinkle trævlerødder.

Højde x bredde: 0,60 x 0,30 m.

Voksested 
Arten hører hjemme overalt i Europa, Nordamerika og Asien, hvor den foretrækker fugtige områder i skove og på enge.

I Danmark er den temmelig almindelig undtagen i Nord- og Vestjylland.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Padderok
Flerårige urter
Planter i Danmark
Stormtroopers of Death

Stormtroopers of Death (S.O.D.) er et amerikansk thrash metal-band.

Medlemmer 
 Scott Ian – guitar
 Dan Lilker – bas
 Charlie Benante – trommer
 Billy Milano – vokal

Diskografi 
 Speak English Or Die
 Live At Budokan
 Bigger Than The Devil
 Rise Of The Infidels

Ekstern henvisning 
 www.sgt-d.com

Thrash metal-grupper
Musikgrupper fra USA
Musikgrupper fra 1985